Hymenophyllum tunbrigense

Hymenophyllum tunbrigense é un pequeno fento do xénero Hymenophyllum que pertence á familia Hymenophyllaceae. Recibe os nomes comúns de himenófilo de Tunbridge ou fento membranoso de TunbridgeTunbridge é unha vila do sur de Inglaterra.

É propio da Europa atlántica e macaronésica, atopándose, logo, en Galiza.

 Descrición 
O rizoma, filiforme e non escamoso, leva tres frondes miúdas, de non máis dunhas ducia de centímetros. As frondes son translúcidas, de aparencia fraca, xa que só teñen unhas poucas camadas de células; de aí o nome de membranoso.

 Hábitats 
O fento membranoso de Tunbridge pode formar importantes colonias sobre rochas húmidas silícicas, a miúdo partillando hábitat con musgos.

 Distribución 
Hoxe en día está presente en toda a vertente atlántica europea temperada. En Francia aparece nos departamentos de Finistère, Côtes-d'Armor, a Mancha, Orne, e Pireneos Atlánticos, Altos Pireneos e en CórsegaEflore, Base de Données Nomenclaturale de la Flore de France par Benoît Bock. 2010..

Ademais das zonas temperadas, medra en rexións subtropicais e tropicais de Asia, Norte, Centro e Sur de América; existindo poboacións importantes nas illas da Macaronesia (nos Azores, na illa de Madeira e nas illas Canarias).

Atopáronse pequenas poboacións relictas moi locais no Gran Ducado de Luxemburgo, nos Vosgos franceses, no oeste e norte da Gran Bretaña, Irlanda e Galiza. Na primeira metade do século XX houbo tamén poboación preto de La Roche-en-Ardenne, e nas Ardenas belgas.
miniatura|left|Detalle da folla

 Protección 
As princiapis ameazas desta especie están no manexo do bosque (a especie é sensíbel ao sol e seca axiña), as zonas de lecer preto dos ríos, a escalada e a recolleita. A maioría das poboacións desapareceron en Europa, e as restantes concéntranse nunha poucas fendas rochosas.

En Francia está totalmente protexidaAnnexe 1 de la Liste des espèces végétales protégées sur l'ensemble du territoire français métropolitain, Arrêté du 20 janvier 1982.

 Notas 

 Véxase tamén 

 Outros artigos 
 Catálogo galego de especies ameazadas

Categoría:Hymenophyllaceae
Categoría:Fentos
Categoría:Fentos de Galicia
Categoría:Especies ameazadas
Categoría:Plantas descritas en 1793